ПРОТОКОЛ № 18
от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 06 юли 2020 г.

Днес, 06 юли 2020 г., понеделник, oт 14:00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав: 

ПРЕДСЕДАТЕЛ:	АТАНАСКА ДИШЕВА	
ЧЛЕНОВЕ:	ЦВЕТИНКА ПАШКУНОВА СЕВДАЛИН МАВРОВ СТЕФАН ГРОЗДЕВ	
ОТСЪСТВА: Вероника Имова

От администрацията на ВСС: 
Деница Захариева – началник отдел „Дисциплинарни производства“ в дирекция „Правна“-АВСС.
Незабравка Петкова – главен експерт-юрисконсулт в отдел „Дисциплинарни производства“ в дирекция „Правна“-АВСС.

Заседанието протече при следния дневен ред:

1.	Обсъждане на Заповед № 130/18.05.2020 г. на административния ръководител на Районен съд - Елхово, с която е наложено дисциплинарно наказание по чл.308, ал.1, т.1 от Закона за съдебната власт - „забележка“, на Доротея Петкова Янкова – съдия в Районен съд - Елхово, във връзка с предложение за произнасяне на съдийската колегия на ВСС по чл.314, ал. 4 ЗСВ.
2.	Копие от сигнал с вх. № ВСС-6002/22.06.2020 г. по описа на ВСС.
3.	Копие на становище и сигнал с вх. № ВСС-6003/22.06.2020 г. по описа на ВСС.
4.	Акт за резултати от извършена проверка по сигнал с вх.№ ВСС-5842/17.06.2020 г. по описа на ВСС.
5.	Информация от Инспектората към ВСС за изпълнени препоръки, дадени в акт от извършена тематична проверка, относно „Практиката на РС-Бургас, АдмС-Бургас, РС-Варна, АдмС-Варна, РС-Велико Търново, АдмС-Велико Търново, РС-Пловдив, АдмС-Пловдив, СРС и АССГ по прилагане на чл.28, б ”а” от ЗАНН за извършени от физически лица нарушения по определени в заповедта за проверката нормативни актове“, възложена със Заповед № ТП-01-1/10.04.2019 г. на главния инспектор на ИВСС, заведена в деловодството на ВСС с вх. № ВСС-3041/29.06.2020 г.
6.	Доклад относно мерките за отстраняване на нарушенията на правото на разглеждане и решаване на делото в разумен срок, приети по реда на чл.60м, ал.2 от Глава трета „а” ЗСВ, и отчетните доклади от административните ръководители на съдилищата относно изпълнението на тези мерки.
7.	Анализ на констатираните от Инспектората към ВСС причини за нарушаване правото на разглеждане и решаване на делото в разумен срок за периода 01.10.2019 г. - 31.03.2020 г.

По дневния ред:

1.	ОТНОСНО: Обсъждане на Заповед № 130/18.05.2020 г. на административния ръководител на Районен съд - Елхово, с която е наложено дисциплинарно наказание по чл.308, ал.1, т.1 от Закона за съдебната власт - „забележка“, на Доротея Петкова Янкова – съдия в Районен съд - Елхово, във връзка с предложение за произнасяне на съдийската колегия на ВСС по чл.314, ал. 4 ЗСВ.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

Предлага на съдийската колегия на ВСС:
1.1.	На основание чл.314, ал.4 от Закона за съдебната власт, да отмени наложеното със Заповед № 130/18.05.2020 г. на административния ръководител на Районен съд – Елхово дисциплинарно наказание по чл.308, ал.1, т.1 от Закона за съдебната власт - „забележка“, на Доротея Петкова Янкова – съдия в Районен съд – Елхово.
1.2. Заповед № 130/18.05.2020 г. на административния ръководител на Районен съд – Елхово, ведно с решението на съдийската колегия на ВСС, да се приложат към кадровото дело на съдията.

2.	ОТНОСНО: Копие от сигнал с вх. № ВСС-6002/22.06.2020 г. по описа на ВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

2.1.	Приема за сведение копие от сигнал с вх. № ВСС-6002/22.06.2020 г. по описа на ВСС.
2.2.	Изисква информация от Инспектората към ВСС по изпълнението на препоръките и предприетите мерки от и.ф. административен ръководител на Районен съд – Плевен, дадени в сигнала от проверката, съгласно уведомлението по чл.58, ал.4 от Закона за съдебната власт.

3.	ОТНОСНО: Копие на становище и сигнал с вх. № ВСС-6003/22.06.2020 г. по описа на ВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

3.1.	Приема за сведение копие на становище и сигнал с вх. № ВСС-6003/22.06.2020 г. по описа на ВСС.
3.2.	Изисква информация от Инспектората към ВСС по изпълнената препоръка и предприета мярка от административния ръководител на Софийски районен съд, дадена в сигнала от проверката, съгласно уведомлението по чл.58, ал.4 от Закона за съдебната власт.

4.	ОТНОСНО: Акт за резултати от извършена проверка по сигнал с вх.№ ВСС-5842/17.06.2020 г. по описа на ВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

4.1.	Приема за сведение акт за резултати от извършена проверка по сигнал с вх.№ ВСС-5842/17.06.2020 г. по описа на ВСС.
4.2.	Изисква информация от Инспектората към ВСС по изпълнените препоръки и предприети мерки от административните ръководители на проверените съдилища, дадени в акта от проверката, съгласно уведомлението по чл.58, ал.4 от Закона за съдебната власт.

5.	ОТНОСНО: Информация от Инспектората към ВСС за изпълнени препоръки, дадени в акт от извършена тематична проверка, относно „Практиката на РС-Бургас, АдмС-Бургас, РС-Варна, АдмС-Варна, РС-Велико Търново, АдмС-Велико Търново, РС-Пловдив, АдмС-Пловдив, СРС и АССГ по прилагане на чл.28, б ”а” от ЗАНН за извършени от физически лица нарушения по определени в заповедта за проверката нормативни актове“, възложена със Заповед № ТП-01-1/10.04.2019 г. на главния инспектор на ИВСС, заведена в деловодството на ВСС с вх. № ВСС-3041/29.06.2020 г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

5.1.	Приема за сведение информацията от ИВСС за изпълнени препоръки, дадени в акт от извършена тематична проверка, относно „Практиката на РС-Бургас, АдмС-Бургас, РС-Варна, АдмС-Варна, РС-Велико Търново, АдмС-Велико Търново, РС-Пловдив, АдмС-Пловдив, СРС и АССГ по прилагане на чл.28, б ”а” от ЗАНН за извършени от физически лица нарушения по определени в заповедта за проверката нормативни актове“, възложена със Заповед № ТП-01-1/10.04.2019 г. на главния инспектор на ИВСС, заведена в деловодството на ВСС с вх. № ВСС-3041/29.06.2020 г.
5.2.	Не внася в заседание на СК на ВСС акта от извършена тематична проверка, относно „Практиката на РС-Бургас, АдмС-Бургас, РС-Варна, АдмС-Варна, РС-Велико Търново, АдмС-Велико Търново, РС-Пловдив, АдмС-Пловдив, СРС и АССГ по прилагане на чл.28, б ”а” от ЗАНН за извършени от физически лица нарушения по определени в заповедта за проверката нормативни актове“, възложена със Заповед № ТП-01-1/10.04.2019 г. на главния инспектор на ИВСС

6.	ОТНОСНО: Доклад относно мерките за отстраняване на нарушенията на правото на разглеждане и решаване на делото в разумен срок, приети по реда на чл.60м, ал.2 от Глава трета „а” ЗСВ, и отчетните доклади от административните ръководители на съдилищата относно изпълнението на тези мерки.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

6.1.	Приема за сведение доклад относно мерките за отстраняване на нарушенията на правото на разглеждане и решаване на делото в разумен срок, приети по реда на чл.60м, ал.2 от Глава трета „а” ЗСВ, и отчетните доклади от административните ръководители на съдилищата относно изпълнението на тези мерки.
6.2.	Предлага на съдийската колегия на ВСС :
6.2.1.	Да приеме за сведение доклад относно мерките за отстраняване на нарушенията на правото на разглеждане и решаване на делото в разумен срок, приети по реда на чл.60м, ал.2 от Глава трета „а” ЗСВ, и отчетните доклади от административните ръководители на съдилищата относно изпълнението на тези мерки.
6.2.2.	Да обърне внимание на административните ръководители на съдилищата в Апелативен район – София, че следва да изпращат отчети от извършени проверки в изпълнение на наложените мерки, приети по т.90 от протокол № 21/19.07.2018 г.

7.	ОТНОСНО: Анализ на констатираните от Инспектората към ВСС причини за нарушаване правото на разглеждане и решаване на делото в разумен срок за периода 01.10.2019 г. - 31.03.2020 г. 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

7.1.	ОДОБРЯВА проект на Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок по чл.60м от Закона за съдебната власт, за периода 01.10.2019 г. - 31.03.2020 г.
7.2.	ПРЕДЛАГА на съдийска колегия на ВСС, на основание чл.60м, ал.2 ЗСВ, да приеме следните решения:
7.2.1.	ПРИЕМА данните за установени от ИВСС нарушения на правото на разглеждане и решаване на делото в разумен срок по Глава трета „а“ ЗСВ, за периода 01.10.2019 г. - 31.03.2020 г.
7.2.2.	ПРИЕМА отчета на министъра на правосъдието относно постъпили заявления и изплатени обезщетения по реда на Глава трета „а“ ЗСВ, за периода 01.10.2019 г. - 31.03.2020 г.
7.2.3.	ПРИЕМА Анализ на констатираните от Инспектората  към ВСС случаи на нарушаване правото на разглеждане и решаване на делото в разумен срок по чл.60м от Закона за съдебната власт, за периода 01.10.2019 г. - 31.03.2020 г.
7.2.4.	НАПОМНЯ на административните ръководители на съдилищата и на съдиите, че следва да прилагат мерките, приети по т.90 от протокол № 21/19.07.2018 г. на Пленума на ВСС. 
7.2.5. НЕ ПРИЕМА нови мерки. 
7.2.6. Материалите по т.7.2.1, т.7.2.2 и т.7.2.3 да се публикуват на интернет страницата на ВСС, след приемането от съдийската колегия на ВСС

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА ВСС:  
       АТАНАСКА ДИШЕВА

Началник отдел 
 „Дисциплинарни производства“
в дирекция „Правна”:
			Деница Захариева     

Главен експерт – юрисконсулт в
отдел „Дисциплинарни производства“,
дирекция „Правна”:
Незабравка Петкова

Сътрудник на комисия в
отдел „Дисциплинарни производства“,
дирекция „Правна”: 
Мария Каменова